2014 Rhif 1760 (Cy. 175)
Cartrefi Symudol, Cymru
Rheoliadau Cartrefi Symudol (Ffioedd am Leiniau) (Ffurf Ragnodedig) (Cymru) 2014
Gwnaed 2 Gorffennaf 2014
Gosodwyd gerbron Cynulliad Cenedlaethol Cymru 4 Gorffennaf 2014
Yn dod i rym 1 Hydref 2014

Mae Gweinidogion Cymru, drwy arfer y pwerau a roddwyd iddynt gan baragraff 23 o Bennod 2 o Ran 1 o Atodlen 2 i Ddeddf Cartrefi Symudol (Cymru) 2013, yn gwneud y Rheoliadau a ganlyn:
2013 dccc 6.

1 Enwi a chychwyn
Enw’r Rheoliadau hyn yw Rheoliadau Cartrefi Symudol (Ffioedd am Leiniau) (Ffurf Ragnodedig) (Cymru) 2014 ac maent yn dod i rym ar 1 Hydref 2014.

2 Ffioedd am leiniau: Ffurf ragnodedig
Rhaid i’r ddogfen y cyfeirir ati ym mharagraff 17(4) a (9) o Bennod 2 o Ran 1 o Atodlen 2 i Ddeddf Cartrefi Symudol (Cymru) 2013 fod ar y ffurf a ragnodir yn yr Atodlen i’r Rheoliadau hyn neu ar ffurf y mae ei heffaith yn sylweddol debyg iddi.
Carl Sargeant Y Gweinidog Tai ac Adfywio, un o Weinidogion Cymru 2 Gorffennaf 2014

YR ATODLEN Ffurflen adolygu’r ffi am y llain
Rheoliad 2

NODYN ESBONIADOL
(Nid yw’r nodyn hwn yn rhan o’r Rheoliadau)
Mae’r Rheoliadau hyn yn rhagnodi ffurf y ddogfen y mae’n ofynnol ei chynnwys gyda hysbysiad adolygu’r ffi am y llain (a gyflwynir o dan baragraff 17(3) neu (8)(b) o Bennod 2 o Ran 1 o Atodlen 2 i Ddeddf Cartrefi Symudol (Cymru) 2013) sy’n cynnig cynnydd arfaethedig yn y ffi am y llain. Rhaid i’r ddogfen fod ar y ffurf a ragnodir yn yr Atodlen i’r Rheoliadau hyn neu ar ffurf y mae ei heffaith yn sylweddol debyg iddi. Nid yw hysbysiad adolygu’r ffi am y llain sy’n cynnig cynnydd yn y ffi am y llain yn cael effaith oni bai bod dogfen o’r fath yn cyd-fynd ag ef.
Mae’r ddogfen, sydd i’w chwblhau gan berchennog y safle, yn darparu gwybodaeth i feddianwyr ynglŷn â’r modd y cafodd y ffi newydd am y llain ei chyfrifo a gwybodaeth am y broses adolygu ffioedd am leiniau.
Ystyriwyd Cod Ymarfer Gweinidogion Cymru ar gynnal Asesiadau Effaith Rheoleiddiol mewn perthynas â’r Rheoliadau hyn. O ganlyniad, ystyriwyd nad oedd yn angenrheidiol cynnal Asesiad Effaith Rheoleiddiol o’r costau a’r manteision sy’n debygol o ddeillio o gydymffurfio â’r Rheoliadau hyn. Mae’r Asesiad Effaith a luniwyd ar gyfer Bil Cartrefi Symudol (Cymru) 2013 yn berthnasol a gellir cael copi gan yr Adran Dai, Llywodraeth Cymru, Parc Busnes Rhyd-y-car, Merthyr Tudful, CF48 1UZ.